Акрэслены “канфлікт пакаленняў” звязаны, мяркую, са зломам эпох. Штосьці падобнае было ўласціва, да прыкладу, музыцы, калі адбываўся пераход ад складаных, наўмысна “зашыфраваных” поліфанічных структур барока да неверагодна дэмакратычнага ў параўнанні з гэтым класіцызму, дзе ёсць даволі простая мелодыя, складзеная з “уніфікаваных” элементаў-цаглінак, і такі ж просты, заснаваны на тыповых прыёмах акампанемент.